Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: panaszos, valamint a jegyzõ figyelmét a maradványok eltemetésének szükségességére. Az 1957. évi IV. törvény (Áe.)
Paragraph Index: 264

2002. március 2-án, 13.46-kor egy Trabant és egy Suzuki személygépkocsi frontálisan ütközött a 1111-es fõúton. A bal oldalára borult Trabantba – melybõl üzemanyag folyt – két személy súlyos sérülésekkel beszorult. Az elsõ jelzés és az elsõnek beavatkozó, mûszaki mentést végzõ önkormányzati önkéntes tûzoltóság helyszínre érkezése között 15 perc telt el. A késedelmes riasztást az okozta, hogy a mentõszolgálatra beérkezõ információ a társszerveken keresztül mintegy 7 perces késéssel jutott el az önkormányzati önkéntes tûzoltósághoz. Annak beavatkozó állománya azonban már normaidõn belül megkezdte a vonulást a baleset helyszínére, és a riasztást követõ 7. percben a helyszínre ért. A vizsgált ügyben látható, hogy a riasztási folyamatban a végrehajtó szervezet csak ötödik volt a sorban. Valamennyi értesített ügyelet eleget tett riasztási kötelezettségének, vagyis továbbadta az információt. A jelzéstõl eltelt idõ tehát meghatározó abban, hogy mikor jut el az információ a végrehajtó szervezethez. A megkeresésre a belügyminiszter tájékoztatást adott arról, hogy ez az idõ csökkenthetõ, bár a „Belügyminisztérium lehetõségeinek határán belül megtette a szükséges lépéseket az ügyeletek integrálására, a továbbfejlesztés a kormányzati Egységes Digitális Rádiórendszer kialakításának is a függvénye”. A belügyminiszter ettõl függetlenül célszerû és végsõ megoldásnak tartja azt a már megkezdett folyamatot, miszerint a Magyar Köztársaság teljes egészében áttér a 112-es egységes európai rendszerre, vagyis megszünteti a 104, 105 és 107 segélyhívó számokat. A miniszter rámutatott arra is, hogy az egységes hívószám bevezetésével a mentés szempontjából fontos adatokat minden esetben szakember kérdezi meg a bejelentõtõl, aki egyben rögzíti és továbbítja is az információkat valamennyi, a folyamatban résztvevõ beavatkozó szervezet számára. A felesleges áttételek tehát megszünnek. A feltárt alkotmányos jogokkal összefüggõ visszásság közvetlen veszélye miatt az országgyûlési biztos általános helyettese ajánlást tett a belügyminiszternek, hogy tartsa napirenden a tûzoltóságok riasztási útvonalában fennálló áttételek csökkentésének megvalósítását, és tegye meg a szükséges intézkedéseket annak érdekében, hogy a tûzoltóság riasztása és a káreset helyszínére történõ kiérkezés idõtartama a lehetõ legrövidebb legyen. Tekintettel arra, hogy a probléma az állampolgárok nagy csoportját, sõt a teljes lakosságot érinti, az országgyûlési biztos általános helyettese felkérte a miniszterelnököt, hogy a feltárt alkotmányos jogokkal összefüggõ visszásságok jövõbeli elkerülése érdekében kiemelt feladatként kezelje a kormányzati Egységes Digitális Rádiórendszer kialakítását. OBH 1989/2002. A tulajdonhoz való joggal és a jogbiztonság követelményével összefüggõ visszásságot okoz, ha a törvény és a végrehajtási rendelet eltérõ idõpontban lép hatályba.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes